**Dr. Mosóczi László**

**közlekedéspolitikáért felelős államtitkár**

**Innovációs és Technológiai Minisztérium**

**Tisztelt Államtitkár Úr!**

Országos Környezetvédelmi Tanács – amint azt korábbi meghívó levelemben is kifejtettem – a Kormány javaslattevő, tanácsadó, véleményező szerveként – más törvényben szabályozott feladatai mellett – véleményét nyilvánít a környezetre várhatóan jelentős hatást gyakorló tervek és programok tervezetéről és azok környezeti értékeléséről, javaslatot tesz a Kormány számára a környezet- és természetvédelem hatékonyabbá tételével kapcsolatban.

A Tanács legutóbbi ülésén, az első Éghajlat-változási Cselekvési Tervet és annak Stratégiai Környezeti Vizsgálatát vitatta meg és véleményezte; a tárgyalás során megerősödött az – az előterjesztésben is – vázolt javaslat, hogy a klímaváltozás lassítása érdekében, mind a mitigációs, mind pedig az adaptációs programok támogatása, sikeressége érdekében, az éghajlat-változás tekintetében, leginkább jelentős hatással bíró társadalmi,- gazdasági tevékenységcsoportokat, tehát a területhasználatokat, valamint az energetikai, ipari, agrár és szolgáltató ágazatok hatásait szükséges és célszerű elemezni.

Ennek az elemző programnak a részeként kezdeményezzük, hogy az OKT áttekintéssel rendelkezzék a következő időszak közlekedésfejlesztési terveiről.

Kérem tehát Államtitkár Urat, hogy Ön és/vagy vezető Munkatársai tájékoztatást adni szíveskedjenek – általában a közlekedésfejlesztés – így a közúti,- vasúti,- vízi – és légiközlekedési alágazatok következő években tervezett fejlesztési programjairól.

Az Országos Környezetvédelmi Tanácskövetkező, plenáris ülését Október 10.–én., csütörtökön délelőtt 10 órától tervezi megtartani; kérem tehát Államtitkár Úr válaszát, hogy ezen az ülésen a kért tájékoztatást a Közlekedéspolitikai Államtitkárság megadni szíveskedjék.

Államtitkár Úr támogató együttműködéséért előre is köszönetet mondok

a Testület nevében és megbízásából

2019. Szeptember 10. – én



 Dr. Bulla Miklós